Në përgjigje të kërkesës tuaj për informacion, drejtuar Universitetit të Shkodrës “Luigj Gurakuqi”, në mbështetje të ligjit nr. 119/2014 “Për të drejtën e informimit” (i ndyshuar), Ju informojmë si më poshtë:

* Në vitet 2019, 2020, 2021, 2022 dhe 2023 në Universitetin e Shkodrës “Luigj Gurakuqi” nuk është mbyllur asnjë program studimi.
* Sa i përket programeve që janë riorganizuar gjatë këtyre viteve, rezulton se në vitin 2020 janë riorganizuar programet e mëposhtme të studimit, Master Profesional në Mësuesi me 120 ECTS:
* Master Profesional në “Mësuesi në Gjuhë letërsi”
* Master Profesional në “Mësuesi në Gjuhë italiane”
* Master Profesional në “Mësuesi në Gjuhë frënge”
* Master Profesional në “Mësuesi në Gjuhë gjermane”
* Master Profesional në “Mësuesi në Gjuhë angleze”
* Informacion të detajuar në lidhje me kuotat për vitin akademik 2023-2024, mund të gjeni në faqen zyrtare të USH-së, [www.unishk.edu.al](http://www.unishk.edu.al).
* Programet e ciklit të I me më pak studentë si dhe numri i studentëve që frekuentojnë secilin prej këtyre programeve është si më poshtë:

**Cikli I**

Numri i studentëve të regjistruar në programet me numër të ulët:  64 studentë

|  |  |
| --- | --- |
| Fakulteti | Emërtimi i programit të studimit |
|  |
| Fakulteti i Gjuhëve të Huaja | Gjuhë Gjermane |  |
| Fakulteti i Gjuhëve të Huaja | Gjuhë Italiane |  |
| Fakulteti i Shkencave Shoqërore | Gazetari dhe Komunikim |  |
| Fakulteti i Shkencave Shoqërore | Gjuhë - Letërsi |  |
| Fakulteti i Shkencave Shoqërore | Gjeografi dhe Zhvillim Territori |  |
| Fakulteti i Shkencave Shoqërore | Gjeografi |  |
| Fakulteti i Shkencave Shoqërore | Histori |  |
| Fakulteti i Shkencave Shoqërore | Histori dhe Trashëgimi Kulturore |  |
| Fakulteti i Shkencave të Natyrës | Fizikë |  |
| Fakulteti i Shkencave të Natyrës | Matematikë |  |
|  |  |  |

* Numri total i programeve në nivelin Bachelor dhe Master është rreth 65, nga ku rreth 10 prej tyre janë në proçes akreditimi.
* Kostoja vjetore financiare për të mbajtur hapur një program me më pak se 10 studentë është përafërsisht 1. 5 milionë lekë.
* Për vitin 2019-2020 numri i pedagogëve të brendshëm ka qënë 193, ndërsa për vitin aktual ky numër është 196.
* Numri i pedagogëve të ftuar në vitin 2019-2020 dhe për vitin akademik 2023-2024 është ( tetë).
* Informacionin në lidhje me numrin e laboratorëve të ndarë sipas fakulteteve mund ta gjeni tek struktura e USH-së e publikuar në faqen zyrtare www. unishk. edu. al.
* Sa i përket vlerës së investimit për laboratore nga viti 2019-2024 dhe financuesit, rezulton se në vitin 2022 ka pasur invesitme në vlerën 14 milionë lekë nga AKSHI, ndërsa në vitin 2024 vlera e këtij investimi do jetë 7. 8 milion lekë.
* Investimet për mirëmbajtje godinash janë mesatarisht 23 milionë lekë në vit.
* Investimet në zërin mobilim për vitin 2024 parashikohen në vlerën 4. 5 milionë lekë. Gjatë viteve të fundit nuk ka pasur investime në këtë zë.
* Shuma e shpenzuar nga Universiteti i Shkodrës për dieta dhe udhëtime për vitin 2019-2024 është mesatarisht 5.5 milionë lekë në vit ku pjesa dërrmuese janë praktika të studentëve.
* Vlera e shpenzuar për sigurinë e godinave eshtë 29 milionë lekë në vit.